Varmı (Aşıq Musa)
Ala gözlü, uca boylu şahzada,
Şah sənsənmi, səndən qeyri şah varmı!?
Səni sevən  malı neylər dünyada,
Qaşlarından özgə qibləgah varmı!?

Boyun görən keçər candan sərbəsər,
Dilim bir dəryadı, sinən bir dəftər.
Camalın aləmi  edib münəvvər,
Bundan şərafətli  mehrü mah varmı!?

Qamətin hüsnünə qıldım ibadət,
Qaşların tağına edim ziyarət.
Zülfünün muyundan qurulsa Sirat,
Günahkar Musaya bir irah varmı!?

Qoşmalar